ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

TFEX เปิดรับสมาชิกผู้ค้าทองรายใหม่ 
นางเกศรา มัญชุศรี ผู้ช่วยผู้จัดการ กลุ่มงานการตลาด ตลาดหลักทรัพย์แห่งประเทศไทย และกรรมการผู้จัดการ บริษัท ตลาดอนุพันธ์ (ประเทศไทย) หรือ TFEX เปิดเผยว่า TFEX อยู่ระหว่างรับสมัครสมาชิกประเภทที่ซื้อขายได้เฉพาะสัญญาซื้อขายล่วงหน้าที่อ้างอิงกับราคาทองคำ (Gold Related Agent) เพื่อสนับสนุนให้ผู้ค้าทองเข้ามาร่วมประกอบธุรกิจตัวแทนซื้อขายโกลด์ฟิวเจอร์ส (Gold Futures) และช่วยขยายฐานผู้ลงทุน โดยผู้ค้าทองที่มีความสนใจสมัครเป็นสมาชิก TFEX สามารถยื่นใบสมัครได้ที่ตลาดอนุพันธ์ตั้งแต่วันที่ 12 มี.ค.30 ธ.ค. 2553 เพื่อให้ผู้สนใจมีเวลาเตรียมการได้เพียงพอ
ทั้งนี้ ผู้ค้าทองที่มีความสนใจสมัครเป็นสมาชิกต้องได้รับใบอนุญาตประกอบการเป็นตัวแทนซื้อขายสัญญาซื้อขายล่วงหน้าที่เกี่ยวกับทองคำจากคณะกรรมการกำกับหลักทรัพย์และตลาดหลักทรัพย์ (ก.ล.ต.) ซึ่งผู้ขอใบอนุญาตต้องเป็นบริษัทที่จัดตั้งขึ้นใหม่และมีผู้ประกอบธุรกิจซื้อขายทองคำรายใดรายหนึ่งหรือหลายรายถือหุ้นรวมกันไม่น้อยกว่าร้อยละ 50 โดยผู้ถือหุ้นดังกล่าวต้องประกอบกิจการต่อเนื่องเป็นเวลาไม่น้อยกว่า 3 ปี นอกจากนี้ในการเป็นสมาชิก TFEX ผู้สมัครต้องผ่าน
การพิจารณาเป็นสมาชิกของ บริษัท สำนักหักบัญชี (ประเทศไทย) จำกัด หรือ Thailand Clearing House Co.,Ltd. (TCH) ด้วย
สำหรับคุณสมบัติในการเป็นสมาชิก TFEX นั้น จะใช้เกณฑ์มาตรฐานเดิม ซึ่งใช้พิจารณารับสมาชิกในอดีตที่ผ่านมา รวมทั้งยังคงอัตราค่าธรรมเนียมในอัตราเดิม โดยผู้สมัครสมาชิกที่ผ่านการพิจารณาตามเกณฑ์ความพร้อมในเบื้องต้น จะต้องเข้ารับการทดสอบระบบงานด้านการซื้อขายและการชำระราคากับ TFEX และ TCH 
ต่อไป โดยคาดว่าหากผู้สมัครสามารถยื่นเอกสารได้ครบถ้วนและผ่านการประเมินคุณสมบัติขั้นต้นได้ภายในไตรมาส 2 ก็น่าจะสามารถเข้ามาประกอบธุรกรรมได้ในปีนี้
ลีพัฒนาปันผล 36 สตางค์
คณะกรรมการบริษัท ลีพัฒนาผลิตภัณฑ์ (LEE) ได้อนุมัติให้บริษัทจ่ายเงินสดปันผลประจำปี 2552 ในอัตราหุ้นละ 0.36 บาท โดยจัดสรรจากผลการดำเนินงานสำหรับงวดระยะเวลาตั้งแต่วันที่ 1 ม.ค.31 ธ.ค. 2552 รวมเป็นเงินปันผลจ่ายทั้งสิ้น 264.61 ล้านบาท ซึ่งคิดเป็นประมาณ 96% ของกำไรสุทธิตามงบกำไรเฉพาะกิจการ โดยกำหนดจ่ายเงินปันผลในวันที่ 18 พ.ค. 2553 
บริษัทจะจัดสรรกำไรจากกิจการที่ได้รับการส่งเสริมการลงทุนที่ได้รับยกเว้นภาษีเงินได้ในอัตราหุ้นละ 0.27 บาท คิดเป็นเงินปันผลจ่ายจำนวน 198,463,500 บาท โดยผู้ได้รับเงินปันผลในส่วนนี้จะได้รับการยกเว้นภาษีเงินได้หัก ณ ที่จ่าย และจัดสรรกำไรจากกิจการซึ่งได้รับลดหย่อนอัตราภาษีเงินได้นิติบุคคลสำหรับกำไรสุทธิในอัตรา 50% ของอัตราปกติ ในอัตราหุ้นละ 0.05 บาท คิดเป็นเงินปันผลจ่ายจำนวน 36,752,500 บาทและจัดสรรกำไรจากกิจการที่ต้องเสียภาษีเงินได้นิติบุคคลสำหรับกำไรสุทธิ ในอัตรา 25% ของกำไรสุทธิ ในอัตราหุ้นละ 0.04 บาท คิดเป็นเงินปันผลจ่ายจำนวน 29,402,000 บาท โดยผู้
นอกจากนี้ อนุมัติให้บริษัทลดทุนจดทะเบียนจาก 1,225 ล้านบาท เป็นจำนวน 735.05 ล้านบาท โดยตัดหุ้นสามัญจดทะเบียนที่จดทะเบียนไว้แล้วแต่ยังมิได้ออกจำหน่าย 489.95 ล้านหุ้น มูลค่าที่ตราไว้หุ้นละ 1 บาท รวม 489.95 ล้านบาท เป็นทุนจดทะเบียน 735.05 ล้านหุ้น รวม 735.05 ล้านบาท เท่ากับทุนที่ได้รับชำระแล้ว